El Círcol de Reus

Exposició : "Camins de vida"
2024-10-02 20:00 - 2024-10-31 20:00 UTC | El Círcol de Reus, Plaça de Prim, Reus, Tarragona, España
Títol de l’exposició: Galeria de vida / autors: persones treballadores de Fundació Pere Mata // INAGURACIÓ: Dimecres 2 d’octubre de 2024. 8 del vspre.
Dates: del 02/10/2024 al 31/02/2024
Horari de visites: De dilluns a dissabte: 14 h. a 22 h. / Diumenge: 15 h. a 22 h.
Amb aquesta exposició fotogràfica es vol apropar a la comunitat la tasca que es fa des de Fundació Pere Mata. Les fotografies de «Galeria de vida» estan realitzades per les persones treballadores de Fundació Pere Mata i per tant és una visió de la seva tasca i com la feina suposa, per les persones amb problemàtica derivada de salut mental, una part molt important de la seva vida, que els ajuda a sentir-se part de la comunitat i a deixar el seu rol de persona malalta per ser un membre més. Amb aquesta galeria d’imatges es vol transmetre l’important que és per tots ells la tasca que porten a terme per i amb les persones. I com aquestes mateixes persones acaben formant par de la nostra vida.

Exposicions. Cicle Ocupació Temporal 4/4. «QUIETUD GLOBAL» de Pepo Argilaguet
2024-10-24 20:00 - 2024-11-30 16:00
Cicle OcupacióTemporal. 4/4. «QUIETUD GLOBAL» de Pepo Argilaguet
«L’explicació de les anomalies de la velocitat del vent apunta al fenomen denominat quietud global i està relacionat amb l’escalfament induït pel canvi climàtic als pols» (Roberta Boscolo, Organització Meteorològica Mundial de l’ONU).
Comissariada per Màrius Domingo, aquesta exposició de Pepo Argilaguet presenta fotografies urbanes que, juntament amb textos poètics, evoquen ciutats i les persones que les habiten; cases, llocs, on la quietud global es manifesta de manera emocional: tot va massa ràpid, o potser massa lent.
Pepo Argilaguet
Pepo Argilaguet es va aficionar a la fotografia en l’adolescència, quan li va arribar a les mans la Werlisa del seu pare. Amb aquesta primera càmera va experimentar amb la llum i les ombres, amb la profunditat de camp i amb els enquadraments. El 1989 es va graduar a l’Institut d’Estudis Fotogràfics de Catalunya (IEFC), quan tancar-se durant hores al laboratori encara formava part de la vida del fotògraf.
Compagina la fotografia comercial i la seva feina com a formador amb la fotografia d’autor. En cadascuna d’aquestes facetes plasma la seva manera de mirar el món, un reflex de les seves inquietuds, de les seves emocions i de les seves pors.
https://www.pepoargilaguet.com
Màrius Domingo
Màrius Domingo és enginyer, inspector d’educació, crític d’art (membre de l’ACCA i l’AICA), editor i comissari independent.
https://www.mariusdomingo.com
Més informació: https://scan.cat/exposicio/quietud-global/
